ОРГАН ЛЕМКОВСКОГО СОЮЗА. 


Почтова оплата заплачена рычалтом. 


Крыниця, четверг дня 29. марта 1934. 

Пренумерата в краю : 


30 грошей місячно, 
1:50 зол. полрочно, 
3 зл. рочно. 


50 центов полрочно. 
1 $ рочно. 


В Америці: 


В Чехословакии: 


2 кор. місячно, 9 кор. полрочно, 
18 кор. рочно. 


Выходит в четверг окопо 15-того и 30-того каждого місяця. 


— Редакция и администрация в в Крыниці. — Адрес: 


„Лемко“ Крыниця. 


ХРИСТОС 


Христос воскрес! — Христос воскрес! чути 
всяди. Поздоровляются тыма словами люде, 
а ралост вилику видно на их лицях. Бо и якже 
не тішьтися — коли тоты свята обходиме на 
памятку воскресеня Спасителя світа. Як не т!- 
шытися — коли з тыма святами воскресеня 
Христового — воскресат и будится до ново- 
го жытя шла природа. Будятся рослины — 
и земля траву прозябае, будятся з зимового 
сна звіры — вертают з теплых краев птахы, 
ожывляются и наберают свіжых сил до нового 
труда люде. Тому дорогы нам тоты свята, 
веселы и радостны. Веселы они, особенно 
того року на Лемках, бо Лемкы в том року 
также ожыли — и наберают новых сил. Здо- 
быты права школьны — Отдільне епископство 
для Лемковины — переведене организации на 
Лемках и основане Лемковского Союза, кот- 
рый выдае свою газету „Лемко“ то сут тоты 
достыженя остатнього року, котры вливают 
в иаш народ новы сокы и побуджают нас 
ДО НОВОВО ЖЫТЯ. 

Тоты три річы не дают Украинцям спати. 
Каждый з тых трьох фактов бє в украину, як 
гром з ясного неба. Серед украинцев, як са- 
ми повідают: „вчинилась метушня“, Шмари- 
лися по селах єгомосці и панове учытельове. 
З початку потішал єден другого: „це не мо- 
же бути“. Найбольшу „метушню вчннила“ 
номинация О. Нагорянского. як гварят укран- 
инці ,кацапа". 

Знаме о том, што аж до остатньой хвилі 
пробовали єгомосці ратувати укрзину на Лем- 
ках и ужьвали до того прерижньх штучок. 
На О. Нагорянского доносили и клеветали 
перед властями, подсували своих кандидатов, 
годилися аж и на „восточный обряд“ лем бо- 
дай был украинец. 3 того видно, © што им 
ишло ци о вру, ци о украину. Словом — ро- 
били так — як робит все Украина — откаль 
ся на сыт зродила. — Не помогло. Днеска 
справа уж рішена. 

Будеме мати свого руского духовного Пас- 
тыря. Як то мило звучыт?! ,Свого руского" — 
бо ци могли мы назвати епископа Коцылов- 


ВОСКРЕС! 


ского своим?! Кир Йосафат ригал на нас 
словами злобы и ненависти при всякой слу- 
чайности, и можеме смло речи. же епископ 
Коциловскый и Его несчестный дорадник о. 
Качмар через тую безпощадну и залу борбу 
з нами довели нас до одорваня от Перемышля. 
Мы им днеска вдячны. Отдохнеме от них. 
Бог допомог нам до побідь а при нас и шла 
Галицка Русь скріпила свои силы и духа. З доб. 
ромильского и Леского повітов пишут до нас 
масово — штобь старатися освободити и их 
от тыранскых рук свого владыкы и прилучыти 
до епископства лемковского. 

Корчытся отже украина и мечутся зо злости 
украинці, котры; видячы ... же тратяг на Лем- 
ках грунт под ногами, начынают воювати 
против нас своима, знаныма нам аргументами 
Сут то тоты самы аргументы, якыма воювали 
против нас пред войном и в часі світовой 
войны. — Они сами — платны агенты Австрии 
и Берлна — привыкшы. брати от кого лем 
можна и дастся. не можут поняти того, же не 
вшыткы так робят и жесут ищы люде, котры 
щыро хотят помочи свому народу. Тоты то 
украинщ! кричали пред войном, же мы береме 
пінязі от Росии, они своима злобныма доно 
сами довели до того, же тысячы нашых лю- 
дей померло по крыминалах и на придорож- 
ных вербах, они то свдчыли против нас 
ложно пред австрийскыма судами и кричали 
„распни — распни І" и они то и тепер мечутся 
и начынают чернити, же тото вшытко, што 
ся робит, то робота за грошы. Лем ищы не 
порозумілися меже собом, откаль тоты грошы, 
бо одны кричат жето большевицкы, а другы, 
же польскы, але они внет и што до того дой- 
дут до згоды. Факт, же грошы береме, бо 
„Лемка“ розвозится в сяноцком повіті автами. 

Але як не помогли вам громы и проклятя 
на вшытко, што руске — метаны до недавна 
през вашого владыку и єго дорадников, так 
само не спасут украины на Лемках и пробы 
очерняня. Нашы люде уж нераз чули таке от 
украинцев и знают отрижнити правду от 
ложи. 


Сто тисяч делегатов хлопекых 
на собраню в столиці. 


Сто тисяч хлопов поіхало до столиці, але 
не у наси не нашых лемков — але в Болгарии. 
Давно уж зорганизувалися рольникы в дру- 
гых державах и оснували аграрны (хлопскы) 


Союзы в Чехословакии, Югославии, Бельгии, 
Голяндии, Германии, Франции и другых краях. 
‚ Недавне чытали мы в газетах, што в Со- 
фии, головном місті Болгарии отбылося вели- 
чаве собранє 100.000 делегатов Аграрного 
Союза. В том собраню взяли участ найвыс- 
шы достойникы державны, вшыткы министры 
и сам король и королева. тЫ о пред- 


Вшытку кореспонденцию 
прошу присылати на адрес 
до Крыниці — бо там пере- 
несена администрация и ре- 
дакция газеты. 


ставити силу и повагу такого собраня. силу 
тых сто тисяч людей, загорненьх в хлопскы 
гуні. Зрозуміле, же з такым представитель- 
ством стану хлопского вшыткы мусят раху- 
ватися. относитися до такого представитель- 
ства з належным уваженьом, и ухвалы и жа- 
даня их мусят быти выконаны. Представитель 
того Аграрного Союза мае першый голос 
в лержакі і з ним рахуються вшыткы. 

Нич дивного, же хлопь в Болгарии пред- 
ставляют силу і выбороли собі права. 

Таку саму силу, такы самы права хтілбы 
вьбороти для нашых людей основаньй на 
зізді в Горлицях, дня 15-го марця 1934 р. 

, ЛЕМКОВКЬЙ СОЮЗ“. Тот Союз ест сою- 
зом чьсто хлопскьм, котрьй буде старатися 
зорганизувати нашых лемков. — буде дбати 
все о тото, штобы выбороти для них права, 
так просвітительны, як и господарчы. За 30- 
браны грошы з членскых внозов має Лемков- 
ский Союз закупувати и выдавати книжкы 
господарскы, для нашых чытален, уряджувати 
Лекции господарско-просвітительнь по нашых 
селах, — закупувати машыны господарскы и 
ліпшы сорты зерна на засівы, устроювати 
господарскы курсы и т. и, Одным словом 
буде дбати о тото, штобы поднести нашы 
сельскы господарства и сотворити для газды 
ліпшы условия жытя. Як видите з того, єст 
тот Лемковский Союз — чысто хлопскым 
Союзом и длятого вшыткы хлопы повинни 
вписатися до того Союза. 


Лемковский Союз мае свои статуты. — На 
тых статутах можна закладати по селах от- 
діленя (кружкь), котры подчыняются голов- 
ному управленю Лемковского Союза в Гор- 
лицях. 

Отділенє в якомси селі можна основати, 
коли найдеся найменше 10 людей -- котрь 
хотят вписатися до Лемковского Союза. -- 
Отділеня по селах будут доставати даром -- 
книжечкы о господарском приспособленю. 
Як замысляме урядити господарске приспосо- 
бленя. о том написано в тойже газеті на 
стор. 2. 

Але так, як судьба, газеть ,Лемко" таксамо 
и судьба Лемковского Союза лежыт цілько- 
вито в руках хлопов. В Болгарии раху ются 
з хлопом, бо там сут они вшыткы зоргани- 


Стр 2. 


зованы — и вшыткы належат до „Аграрного 
Союва“. — У нас будеме также представляти 
велику силу лем втотчас — коли вшыткы 
лемкы запишемеся до того нашого „Лемков- 
ского Союза“. — Отже Братя, бертеся до 
роботы и закладайте по селах отділеня той 
нашой хлопской организации! 


Американску силу и богатство будувал наш 
хлоп емигрант. 


Соединены Штаты Америкы потребуют 10 
милийонов рольных фармеров. 

От якогоси часу зауважаме, же в газетах аме- 
риканскых пишут о том, штобы отворити 
Америку для имиграции европейской. 

Газеты тоты подают, же силу и богатство 
Америки сотворили имигранть, котры в пер- 
шом и другом поколіню дали Америці армию 
найліпшьх роботников. 

Напльв емиграции — пишут американскы 
газеты, упал; днеська, веце людей выізджат 
з Америкы. як до ней призджат. Малы чысла 
имиграцийны — признаны европейскым краям 
не сут вькористань, бо люде сами не хотят 
до Америкь їхати. — Ест то зльй знак для 
Америкы. 

Край тот збудували не автохтоны, але то- 
ты люде. котры мали одвагу поїхати за оке- 
ан и осісти в незнаном краю серед незнаных 
людей. 

И тота и перша и друга генерация тых 
имигрантов, а не розпещена пята ци шеста 
побудовали силу Соєдиненьх Штатов. 

Газеты американскь нарічут дальше, же 
Соєдинены Штаты забыли о тых заслугах 
имигрантов и повіли: „Мы не хочеме вас ту, 
— або лем барз мало“. На тото отповіли 
Европейці. „А мы дякуєме — нам незалежит 
на выізді дө Америкы“. 

Дальше пишут тоты газеты, же єсли такый 
стан потырват дальше, то Америка згыне — 


ле мк 


удусится власныма долярами, котрых никто 
не зможе прости и умре з нужды серед богат- 
ства. Уратувати нас може лем приплыв новых 
людей, атых потребує дораз Америка 10 ми- 
лийонов, а дакус познійше ищь 50 мили- 
Йонов. 

Дакотры мыслят, же припльв людей обни- 
жыт заробкы. Тымчасом — неправда — бо 
як в Америці было давно лем 4 милийоны 
людей, то в том час! механик зарабял там 
1 $ денно, — а пред войном, коли было 123 
милийоны — Килько они зарабяли ? 

Найважнійше для Америкы ест тото, же 
Америка мае вшыткого больше, як люде по- 
требуют, и длятого Америка потребуе людей 
— яко консументов. 


Акцийом газет американскых заинтересува- 
лися шырокы кругы американского Общества 
и сам презыдент Русвелт и належыт сподіва- 
тися, же в недалеком часі выйде новеля до 
теперешнього закона о имиграции. 

Буде ходити найперше о имиграцию роль- 
ничу, штобы заселити — великы ищы неза- 
селены терены новы, а также и тоть, котры 
оставили люде, глядаючь по містах лекшого 
житя і заробку. 

В таком случаю былибы браны в рахубу 
найперше народы славянскы. бо тоты народы 
мают найбольше способностей рольного за- 
селенства. Добром репутацийом в том взляді 
тішатся в Соєдиненьх Штатах Полякы и лем- 
кы. И тото може отворити для нашых людей 
ворота Америкы — и дати им заробок. 


Рольниче подготовленє. · 


В задачах , Лемковского Союва" товариства 
для рольников лемков -- меже другьма рі- 
шено поправити и поднести нашы господар- 
ства и побольшати доходы з тых господарств 
през закладаня по селах т. зв. Подготовленя 
рольничого. 


Хочу Вам дещо сказати о мистецьтв! вза- 
галі — а о мистецьтві на Україні -- в щегуль- 
носьці - Мистецьтво то є слово чисто укра- 
інське -- оно не зрозуміле якому-небудь ха- 
борови. Щоби цеє слово капувати -- треба 
культурного осьвідомлення. — А це каж- 
дому не доступно. Мистецьтво -- давніще ка- 
зали наши „штука“ -- це значить — труд- 
нощи -- хто небудь не потрафит штукі. Дай- 
монато -- гроші днесь роздобути, це штука 
не абияка -- або найти українського писаку, 
котрий би знав -- письменницьку мову — або 
цей то штука -- коли би якій українській ча- 
сопись мав 500 (пятьсот) платних пренумера- 
торів. — Але менша — важне тее — що шту- 
ка -- або мистецьтво -- єсть вічне. Як казав. 
Тиберій Горобець -- римскій фільозоф -- 
„Віта бревіс — арс льонга" -- це по нашому 
значит ,Живіт короткий а штука довга". До 
мистців зачисляємо, малярів, музикантів, акто- 
рів, віршописів та іншіх комедіянтів. В кождій 


ділянці осібна штука. Маємо чимало мистців — 
але всі они за границями Украны — бо укра- 
їни як знаєте ще нема а має бути у майбут- 
нім. -- Всі наші малярі є в чужих краях -- 
и малюють всьо -- тількі не українські мо- 
тиви -- малюють приміром всякі ляндшафти, 
всякі Біркен ам вальдесранде, голі бабі, та 
всяке інше -- а тількі ніц українського, І для- 
того треба сказати -- що в наших тижневни- 
ках и мистецьких журналах всі графікі та 
ілюстрацій — выглядають як муриньскі та 
індиянські примітиви. — 1 до цего часу — хоча 
скількі є малярів і ще більше умерло — ніхто 
не зілюстрував нашои славной історій Як 
треба було намальовати портрет Мазепи не 
було кому. -- Ной шо тут почати? -- Осе- 
редок нашой історій, підстава історична са- 
мостійности, — підтримка нашой ідеї — а чорт 
зна як выглядав. Жахлива ситуація. — Але ми 
не такі -- щоби собі не порадити. Запросили 
маляра а цей на підставі джерел и ріжних там 
музейних малюнків намалював файвый порт- 
рет, що всім подобався. —.Я думаю що Са- 
мому Мазепі сподобавсяб -- хоча би сам себе 
не пізнав, але картина є файна і кінець! 

Як би не Москаль Рєпін, то би з нас ніхто 


не знав як козакі -- запорожці справді ви- 
глядали. -- Але файно намалював! Хоча 
1 Москаль. — Але тут треба припускати що 
цей Рєпін -- мав трошкі українскої крови 


в тилах -- бо інакше не міг би намальовати 
щось подібного -- Москаль -- варварник? 
Хабар? Власне наши вчені історикі бадають 
цю справу. 

Друга діланка мистецьтва себто штукі -- 
є література а по нашому письменницьтво. 
Оно у нас поділено на три доби: Староукраг 
інську, романтичну і новітну. Староукра!нской, 
властиво не ма, бо що було то москалі заб- 
рали -- а віддати не віддадуть -- бо кажут 
що це 1хня. — Що тичится романтичной — 
то також чимало загинуло -- але щось ще 
зістало, можна все в кішени а в найгіршім 


Ч. Ш. 


До газеты долучаме ЧЕКЫ. 
Просиме присылати 


пренумерату. 


Праві вшыткы 
Жыеме планно не лем для того, же ест кри- 
зис, але и длятого, жене вытягаме з нашого 
поля, лук и пасовиск тилько землеплодов — 
килько можна. вытягнути. 

А дієся төто длятого, же не маме потреб- 
ного просвіщеня рольничого, т. зиачыт, не 


мы жьєме з рольництва. 


знаме газдувати. Найтяжшый и найпильній- 
шьй труд нашого газды без фаховых відо- 
мостей не може дати добрых результатов. 
Дают тоты фаховы відомости рольничы шко- 
лы, але не вшыткы можут кончыти такы шко- 
яь, бо наука коштує — а при том тот кот- 
рый выіхал до школы — не все має кого 
дома лишыти, а преця господарства не можна 
оставити без дозору. Длятого то Лемковскый 
Союз хоче помочи нашым газдам такым спо- 
собом, же буде стремти до завязуваня по се- 
лах кружков приготовленя рольничого, — 
котры мают учыти господарства практично, 
а именно. 

Молодеж одного села, так хлопці як и дів- 
чата, переважно в віку от 15--20 літ завязу- 
ют кружок Приготовленя рольничого и лу- 
чатся в групь от 6 до 10 лиц. Така група 
достає роботу до переведеня предприємства 
з господарства хлопского або жіночого, нпр. 
управу груль, поправу лук, заведенє садов -- 
яринных огородов — розплоджыня кур, сви- 
ней, увец, телят и т. д. Темат до роботы мо- 
жут собі в селі сами выбрати Одна група 
веде лем одну роботу але каждый сам — бо 
розходится о тото кто зробит свою роботу 
найліпше и кто осягне найліпшы ‘результаты. 


нн ИВАНЕ 


випадку в торбі сховати. -- Але що є -- то 
найціннійші твори. -- Напримір послухайте: 
Сонце гріє, вітер віє, серце мліє, Гамаліє, — 
Що ся діє, що ся де. — Той не оре, цей не 
сіє. Чи не хоче, чи невміє. Но і таке то меціє! 

Поезія як видите є глибока — хоча і трошка 
перестаріла; бо вже кількадесят літ пережи- 
ла -- але ліпшого нема ніц то треба і це 
шанувати. Так само як козацькі -- чуби і всю 
козацьку славу, татари, бісурмани -- турецькі 
кайдани и всі інши балагани -- треба шану- 
вати, бо оцим ми всі вегетуємо а не булоб 
того -- не булоб ній. Є, правда -- молоді 
поети — та шож? дідько їх розуміти-ме -- 
як они сами себе нерозуміют. 

Ми є народ дуже культурний, хоча ми від 
сходу мешкаємо. але наша культура є західна. 
Тількі це дуже непріємно — що ніхто нашою 
мовою не говорить -- Я маю на думці пись- 
менницьку мову, За виїмком кількох віршо- 
мазів та редакторів -- мало хто більш бала- 
кає так як напримір пише Новий Час -- або 
іншій Громадський Голос. А це оно деся то- 
му -- у нас є мало культурних слів - а туткі 
треба свою думку передати на папір а слів 
на це не має. Але від чого редактори та про- 
фесорі. -- Іноді вьіковают -- таке слово що 
аж сміх збирає -- і даймонато як би Шев- 
ченко тото слово почув -- не знаю що булоб 
тоді. Але щож можно призвичаїтись до усього. 

Цего року сподіємо ся, що Тиктор дістане 
нагороду Нобля за свою Велику Історію 
Украны. — Бо то не маєте понятя, кілько 
треба талану и праці вложити в таку історію. 
Бо щобы ця історія була написана, на підставі 
історичних джерел і документів -- то ще паль 
шесьць ! 

Але туткі інша оправа. Туткі треба було, 
всьо видобуть з фантазій -- по нашому по 
просту -- збрехати -- а це є штука. -- На 
другій раз напишу о украінськім спорті та 
руханці. -- Поважання 
Луць-Пуць. 


Ч; ЛИ. 


Робота ест потом контролювана а тоты, 
жотрь зробили ю найліпше достают нагороду. 
Кромі того пред каждом роботом достают 
трупы потребны книжкь до наукы, з той от- 
расли, котру выбрали для себе. Такым спосо- 
бом в продолжєню килькох мсяцев наша мо- 
лӧдеж, сходячь ся разом трудячыся — чыта- 
ючы м учачыся набере фаховых відомостей 
у себе дома — и здобуде практично-просвіту 
рольничу так, якбы ходил до школы роль- 
НИЧОЙ. | і 

Так учылися господарувати другы народы 
и таку школу практичну вводится у нас 
в остатних часах. 

Кошты веденя роботы конкурсовой поносят 
самы участникь, але тоты кошты при управі 
рослин сут невелькы, а при розплоджуваню 
звірят оплачаются — бо такь телята, куры, 
свині для росплода мают высшу ціну. 

Вьдаєся отже недуже, а зыск ест великый, 
бо робится на своим полю -- поправятся 
свою луку и допроваджатся до побольшыня 
доходов з власного господарства. Єслибы 
нашы села заинтересувалися тым — прошу 
зголошуватися по близшы информации до 
редакции газеты „Лемко“. 

СИРАТТА ДААЛТ АЛ ЕЛЬ АЛИС ЛРУ СР) КАЧЕЛИ 


Поміщайте оголошыня* в газеті „Лемко“. 

Хто хце прислужытися нашой газет 
нехай зберат оголошыня з міст и сел по- 
вітов Лєско, Сянок, Кросно, Ясло, Горлиці 
и Новьй Санч. 


Егомосць: Ти Ваню бувби дуже файний чо- 
ловік, колиб став українцем | 

Ваньо: Та вы єгомосць ищы бысте мудрій- 
шы были, если бысте сой припомнули, жесте 
руснак — як ваш отец был 


Што робити на яр 


(Напи:ал Андрей Ванца з Розділя). 


Шмар зо себе то гунчыско 
Спряч з загона то куписко 
Вывез купу из кавалка 
Завез скаля до потока. 


Спряч камня — выбер терня 
На том місци посій зерна 
Оброб землю як найліпше 
Будеш мати хліба бильше. 


Заваль ямы -- спряч камня 
Бо велика в тя родина 
Нехай земля не дармує 
Каждый їсти потребує, 


Вычыст стайню, вычеш статок 
Посмотр также на твой садок 
А як не маш, то барз пильнуй 
Сад деревка, таж ся змилуй ! 


Грутку, яблин, ци ТО сливку 
Под берегом посад липку 

Пхай до землі, што лем можеш 
Бо тьм собі барз поможеш. 


О як брыдко, о як стыдно 
Ніт деревка, нич не видно 
Твои діти як сироты 

Лізут всяди в чужы плоты. 


ПОЕМ УУ 


Смотрит, лізе як бідачка 
Сут яблочка у нонашка 
Бо нонашко рано встає 
Щепит дичкь, в землю пхає. 


Пильнуй брате -- Сад закладай 
И тото сой в легці не май 

Бо ть посмотр. як на Чехах 
Там ніт вербь при дорогах. 


Там яблока, самы  шкипці 

А в нас знищат зараз хлопці 
О як буде у каждого 

Он не пиде до чужого 


Не леж брате, так не треба 
Не впаде ти само з неба. 


Андрей Ванца. 


Чудо. 


Сут на Божом світі чуда 
Але люде то не знают 
Же Бог може дати чудо 
Коли люде то вартают. 


Ходят люде до церковці 
И молятся. бют поклоны 
Обсыпаны церквы златом 
Идут на то милийоны. 


Але чуда не видати, 

Хоц и рукы в гору взносят 
Хоц и пісню вескресеня 
Світу дзвоны розголосят 


Але чудо тото буде 

И будеме братя знати 

Лем ся треба всім зберати 

В „Лемко — Союз“ вписувати. 


И каждый ся розвеселит 
Нова в жылах кров заграе 
Бо там в горах Бєрезина 
Уж гитару давно мае 


Пасе уц! и обдертый 
Волочытся по Карпатах 
И заграе на гитар! 

Але потом, аж по святах, 


Украинцям также буде 
Таке собі „шые — поре“ 
Ни порядку, ни користи 

А лем бідньм ниткам горе. 


Сяде учар на могилі 
Сяде з гиртарою 
Поговорит тихесенько 
Брате мой з тобою 


И настрою я гитару 

И наберу кус охоты 

Дам вам братя легку кару 
Лем три злоты. 


То за „Лемка“ треба дати 
Як хочете вшытко внати 

За то Лемко даст роботу 
И до жытя вам охоту. 


Написал Ваньо Березина, 
Королий пол. 


[Г што чути в світі. | 


Важне для нашых сел! Люде скаржатся, же 
нашы Рады громадскы не припильновалы 
справы при закладаню общых громад. Десят- 
кы нашых сел прилучено до польскых громад. 
14 нашых сел давного повіта грибовского, 
котры тепер належат до Н. Санча не отво- 
рили своєй общой громады, хоц село Фльо- 
ринка надаєся добрі на центр. — Вшыткому 
винен брак организации и зрозуміня народ- 
ных интересов. Але ищы час и можна робити 
просьбы и рекурсы до воєводства. 


Горлиці. Общество „Русска Бурса“ в Горли: 
цях достало позволенє от властей на демон- 
строваня по лемковскых селах научных, сель- 
ско-господарскых, кооперативных. пропаган- 
довых фильмов, маючых на ціли культурне 
и економичне поднесенє нашого села, 

Того рода фильмы высвітлено в днях от 
18. до 24. лютого в селах: Климковка, Устє, 
Руске, Ганчова, Высова, Блехнарка Ропкы 
и Квятонь, а в найблизшом часі 
з тьма фильмами и до другых сел. 

Як люде заинтересувалися тыма фильмами, 


выідеся , 

найліпше доказує нам факт, же на такый 
фильм пришло в Климковш 167. в Ганчовой 
187, в Высовой 92, в Блехнарщ 72. в Ропках 
149, в Устю Русском 119, в Квятони 85 людей. 

Програма во вшыткых селах складалася 
з такых картин: Для дітей „Робинзон Крузое“ 
— „Гуливер серед Лилипутов и Великанов“ 
и „Зоологичный сад“ (звірята и птахы). Для 
старшых : Война газова, управа землі, розви- 
те кооперации от основаня кооперации през 
Рочдельскых ткачей до тепер. Жытя и стра 
сти Исуса Христа. годовля дробю и иншы. 
При конщ все высвітлялося веселу комедию. 

Фильмы относячыся до коопереции и сель- 
ского господарства были обяснены и попе- 
реджены рефератом. — Населене тых сел де 
вьсвітляно фильмы велике — а самы рефе- 
раты и лекции при помочи фильму мусит 
уважатися за мысель дуже счесливу и корист- 
ну, особенно если возмеся под увагу факт, 
же доходы идут на пошырене „Русской 
Бурсы“ в Горлицях. 

Старшым подобалися найліпше картины 
з жытя Исуса Христа. На фильмах было мно- 
го такых людей, котры ищы николи в жытю 
фильмовых картин не виділи. Всяди просили 
приізджати частійше, особенно з рухомыма 
фильмами, котры подобалися селянам най- 
больше 

Досгупны ціны от 5—20 гр., (для бідных 
дітей и старшых даром) ладна ціль, бо на 
нашу Бурсу способствовали тому, же народ 
был рад з того и всяди просили заглянути 
до них незадолго. 

На сеансах присутствовала также м'сцева | 
интелигенция. котра, а особенно учытельство 
— ишла на встрічу, помагала в роботі и при- 
чынилася до полного успіха. 


Горлицы. Дня 3. марта 1934. Правленє Рус- 
ской Бурсы в Горлицах выслало привітственну 
телєграму новоимгнованому епископу для Лем- 
ковины о. Дру Нагорянскому. 

Дня 6. марта с. г в Горлицах, в домі Рус- 
ской Бурсы отбылося собранє делегатов рус- 
кого населеня горлицкого повіта. на котре 
явилися представителі громад, кооператыв 
и читачен. Присутствуючы ришили одноголо- 
сно выслати благодарственне писмо Его Еми- 
ненции Папскому Нунцию в Варшаві, за єго 
содійство и помоч в назначеню руского 
епископа для Лемковины.  поздравительне 
писмо новоименованому епископу о. Дру На- 
горянскому. вконш выбрано делегацию, котра 
на рукы Старосты повітового горлицкого 
зложила благодареня Правительству за при- 
хыльне наставленєся до справы креованя но- 
вого епископства для Лемковины и выслали 
благодарственну телєграму Господину Мини- 
стру Перацкому. 


Смерековец повіт Горлицы. Дня 4. марта от- 
былося в чытальні им. Качковского во влас- 
ной сал! представлене песы „ТАЛЕРГОФ“ В. 
Р. Ваврыка. — Представлене отограли члены 
театрального кружка чытальні им. Качков- 
ского из Сквиртного. 


Акторы сквиртнянской чытальні отограли 
свои ролі барз добрі, а головно отзначыли- 
ся Андрей и Павел Юрковскьй, Войтович, 
Дуда и Тыма. Видно, же вправна рука режи- 
сера управителя школы в Сквиртном Ник. 
Сильв. Юрковского приготовила их до той 
ролі. 

Вшыткым відомо, што єст Талєргов, але 
коли люде смотріли на поєдынчы образы на 
сцені, як там в том страшном Талєргофі му- 
чыли нашых людей як они страдали за свой 
народ, свою віру. як их там багнетами коло- 
ли, як их тысячы на тыфус там гынуло, як 
украинскы посіпакы на кладбищах рубали, то 
не было никого, жебы мог слезы встримати, 
и не плакати над страшном дольом нашых 
народных мучеников. 


Чест и велика вдячност Сквиртнянам за то- 
то, же загостили до Смерековця и ожывили 
чыталню, бо як раз тота штука надаєся барз 
добрі на великый пост. 

Людей было дост, але аж барз дуже һе 
было. Приіхало много видных гостей зо су- 
сідных сел а головно из Гладышова. Може 
было бы и веце людий зо Смерековца,але же 
ся тото не барз подобало „егомосцьови“ 
Шевчукови, та не оголосил в церкви, як то на- 
лежало зробити, лем повіл же якаси „акаде- 
мия“ приходит зо Сквиртного до Смерековця, и 
же ліпше было бы отложыти тото на по святах. 


Стр. 4 

У РО и У ОЧАГ РМ Т РАМ 


Отче Шевчук, ци Вы знате же Талергоф то 
было пекло и чыстилище для нашых людей 
на том світі — и не ест ліпшого часу на ду- 
маня о Талєргофі як в великом пості, бо 
Талергоф то символь тершня и мук нашых 
людей за віру и народност, бо там з причы- 
ны украинскых доносов нашь люде невинно 
гьнули без сповідь и християнского похоро- 
ну, тоты бідненькь деревяны кресты на моги- 
лах мучеников украинскы посіпакы казали 
топорами зрубувати. 

Та уж ліпше „егомосць“ пильнуйте 
не сквиртнянской ,академиий" але своєй до- 
машной „академии“ жебь ся ночами неволо- 
чыла сяди -тади, жебы не ходила з чужыма 
женами на коротшы дорогы през Магуру, бо 
фурман неборак ся не мог дочекати, та их 
мусіл лишыти, лем сой думал, чом тота ваша 
„академия“ сидит так долго з чужом женом 
в кряках, и смотте, жебы тоту другу вашу 
„академию“ не мусіли в Квятоии другый раз 
палицьовати. 

А вы Смерековяне тримайте ся своей чыталь- 
ні, лем веце працуйте, жебысте сами могли 
давати представленя, бо мате на тото барз 
красну салю. 


Завадка Рымановека. В році 1931 основано 
у нас Чытальню им. М. Качковского, котра 
містилася в громадской салі. Люде -- члень 
чытальні, сходятся часто до чытальні и тото 
так заболіло нашого священнипа О. Михайлу 
Жеплинського, же почал кричати на пропові- 
дях в церкви, же до чытальн! ходят лем самы 
комунисты и они недостойны ходити до цер- 
кви. Єгомосць, хоц сам дост веселый и любит 
нераз на обітах, котрь у нас люде справяют 
по случаю отправь в церкви и Службь Божой 
за душами -- заспівати и весель пісні в роді: 
„Гей гоп Грицю, не лапай за сподницю“ не 
поздержуєєя от напасти на честньх людей, 
котры сходятся до чытальні, штобы поради- 
тися меже собом, и прочытати газету, або 
книжку. Найбольше. нападат на секретара чы- 
тальні Г.на М. Барну и грозит му, же выжене 
го з церковного хору. Особенно грызся и ку- 
сал зо злости, коли члены чытальні почали 
будувати свой власный дом. Втотчас публич- 
но в церкви называл членов чытальні без- 
честниками, смаркачами и начал присягати, же 
до пятьох роков в Польщі не буде ани одно- 
го Руснака, лем самы Украинці, або Полякы. 
а Руснакы. котры зас будуют чытальні, тоты 
подвалины под Талєргоф, пидут до чортовой 
матери. - В своих громах, якы валит на чле- 
нов чытальні, называт раз тоту чытальню 
польском. другый раз комунистичном — але 
завадчапе робят своє, тихо без крику ходят 
дальше до чытальні, бо знают, же тепер треба 
им ити о власных силах. Давнійше — мали 
дорадника в своем священнику — а тецер, 
штож дає нам тот священник, одно проклятя, 
и шырене ненависти и незгодь. Але не бой- 
теся Егомосць о нас, помимо вашой присягы 
мы претримаме дальше як пят літ, але ци вы 
от нас не пидете перше там, десте нас посы- 
лали -- увидиме. 


Злоцке, А у нас зас новина и то не хоц яка. 
И не хоц кто нам ю повіл. але сам ксьондз 
Качмар, и то не хоц-де, але в церкви, И не 
от хоц кого чул тоту новину, але от самого 
епископа Коцыловского, бо был в Перемы- 
шлю и там то довідался, же новый епископ 
для лемков. то не епископ, але лем якыйси 
сотрудник (вікарый) епископа Коцыловского. 
Тот новый епископ (таку новину принес нам 
О. Качмар) был у епископа Коцыловского 
звідатися, ци му позволит приіхати уж на 
лемкы. Барз гарді си побесідували — бо то 
порядный чловек. 


Розповіли ту люде, жеяи другы украинскы 


священникы пидеме з лемков — але ні — Я 
буду дальше разом з вами працувал. Жыйме 
в згоді — свою чытальню (Качковского) 


пренесте до нашой (Просвіты) будеме разом 
заєдно робити“. Правда. як гарді тепер бесі- 
дує — правда — кус ктоси бреше, бо О. На- 
горянскый достал декрет з Апостольской 
Столиці на самостоятельного администратора 
лемковины и єст зависимый лем от Риму, так 
як и каждый епископ, — але поза тым барз 
красна бесіда. Шкода, лем, же кус О. Качмар 
припизнился з ньом, бо може ліпше бы было 
выповісти тото втотчас, як нашы люде свя- 

тили в Злоцком памят погыбшых в Талєргоф, 
або и втотчас, як открывалося чытальню 
им. М. Качковского, то не былобы того 
вшыткого, што ест тепер. 

Але памятате О. Качмар, як вы тогды бе- 
сідували — як летіли громы на нас, яко на 
схизматиков, безвірков, большевиков и т. д 
А памятате, же в той заїлой ненависти до 
вшьткого, што руске цомагал вам ревно дру- 


гый подобный вам апостол християнской 


любви — О. Голинскый фамелиянт ецископа 
Коцыловского ? 

А памятате, як сте по том вшытком воло- 
чыли нашых людей по судах. Деж то втот- 
час поділася згода? — Мы згоды хцеме, але 
щырой, правдивой и познаме все волка в ове- 
чой скорі, тому зас потрафиме все повісти ; 
„Вара от нашой учарні“ — бо мы знаме, як 
бы там газдувал. 


Ванивка. От громады Ванивка достала Ре- 
дакция писмо котре поміщаме без змін : 

П. Т. Редакция „Лемко“ — Новый Санч. 
В цершом чысьлі „Лемка“ в дописи: Што 
каждый Леммо мусит знати о собі на стор 2. 
Ест и наше село Ванивка зачыслене до Укра- 
инскых. Просиме Редакцию „Лемка“ отклика- 
ти и подати вшыткым до відома, як можна, 
то на першой сторон! так: 

Село Ванивка ест до того часу и все буде 
чысто рускым, а не украинскым як подают 
Украинш в своем отчет! о украинизации Лем. 
КОВИНЫ. 

Видно з того, же то непрошены опікуны 
пхаются до нас и пущают небылищ о нашом 
селі, жебы такым способом хои на хвилю 
потужыти Украину на Лемках. — Ванивчане. 

От себе Редакция додає шго єй самой сут 
добр! знаны рускы переконаня Ванивчан — 
а подала нотатку о украинизации того села 
за украинскыма газетами лем длятого, штобы 
нашых людей освідомити, же Украйнці не 
цофаются и перед неправдом, если того вы- 
магают их интересы. 

Важне для секретарей громадекых. При гро- 
мадах, якы тепер творят може быти секрета- 
рьом лем такьй, котрый має уконченый курс 
для секретарей. -- В Кракові на таком курсі, 
урядженом для секретарей воєводства Краков 
ского было около 400 участников. але нашых 
лемков не было. Вину того поносят войтове, 
котры не оголосили о таком курсі. 

Довідуємеся, же отбудеся другый курс для 
такьх, котрь сут тепер секретарами громад. 

Треба, штобы нашы секретары приняли 
участ в тых курсах, бо инакше не моглибы 
они быти секретарами новых общых громад. 


Жалі лемковекого дзяда. 


Послухайте дзяда з Лемковины люде: 
Часы такы тяжкы, як то жыти буде, 
Мушуся реку вам кус поскаржыти, 

Як тяжко жыти. 


Бо што раз тяжше на світі настає 

Люде штораз скупшы, никто нич не дає, 

Хоц бы дідусь нераз — вета — гылтнул 
[дашто 

Ба — та не є за што. 


Деси каждому „злоцюшков“ бракує 

Каждый лем вшытко на векслі купує, 
Порткы, загорткы, хусткы и шаликы 
Вшытко на вексликы, 


Де ся давнь часы о мой Боже діли, 
Што то собі дзяды поли, попили, 
Яксме даде вошли нераз до корчмиска 
Фурчали торбиска. 


Давнйше были ліпшь и отпусты, 

Бо дзяд з них вертал округлый и тлустый, 
Тай закурил соб! цигар алиганскый 
Кусцьок по паньскы. 


ОЙ не было то, як старинны часы, 

Што купил за шустку пол метра колбасы, 
За пят грайцаров „моцной“ кватерочок, 
Жыл тогды дзядочок, 


А днес, што раз куртшы дзядовскы доходы, 
Як бабскы кабаты, теперешньой моды, 
Часто пару грошей през ден не назбераш 

И на вечер вмераш. 

ЧЕ 


А як з вельком бідом кусися назберам, 
То штобысте знали, штося напризерам, 
Не лем напризерам, але и наслухам, 
Же аж пухнут уха. 


Таж на каждом кроку безбожност ся діе, 
Оден на другого без пардону вріє, 
Ой буде вам люде барз даколи тепло, 
Бо пидете в пекло. ў 
С—ин. 


До чого веде злоба?! 


Члены чытальні им. М. Качковского побу- 
довали в р. 1933 р. свой власный чытальня- 
ный дом. Тот дом не подобался дакотрым 
нашым приятелям и они громили и металися 
на чытальняков. 

В послідну минуту достаєме з Завадкы ду- 
же печальну новину, а именно в ночи з 14. 
на 15. марта якаси вража рука подложыла 
огон под тот чытальняный дом, котрый цілый 
згоріл. — Видно, комуси был он на заваді, 
коли го подпалил, Тот бандыта думал, што 
з домом згорит и наш рускый лух, але он 
помылился бо чытальнякы знают, кому тот 
дом был сольом воку Они знают тых прия- 
телей, котры не повздержатся, аж и от зни- 
щыня народного добра, лем бодай на своєм. 
поставити. Але тото не шкодит, а наоборот 
помагат, бо люде переконуются до чого спо- 
собнь дакотры тоты  Опікунь, котрь так 
много кричат о роботі для народа. 

Так и в Завадці, Члены чытальні постано- 
нили выбудовати новый дом. але уже камен- 
вый, штобы его не можна было так легко 
подпалити. Видно з того, же тото несчастя 
не ослабило, ани не убило руского духа, а 
наоборот загріло честных чытальняков до 


нового подвига. 
Счесть им Боже! 


КРЫНИЧАНЕ ! 
Купуйте товары в КООПЕРАТЬВІ 


"ПРОГРЕС" 


В дому Фатулы 
под етацийом жел! знодорожном. 


Складайте Вашы ощадноети 
В КОМУНАЛЬНОЙ 


Касі Ощадности 
в Крьниці. 


Она дає полну гваранцию, 
платит добрый процент — 
и выплачат зараз выпо- 
віджены грошы. 


Уділят она также 
пожычок на невысокий процент. 


Типография Осипа Стыфіого в Перемышлю. 


